# R O M Â N I A

# JUDEŢUL MUREŞ VICEPRIMAR MUNICIPIUL TÎRGU MUREŞ Maior Sergiu Claudiu

**aDMINISTRAŢIA domeniului public**

**Nr. ……………... din ………………………..**

## EXPUNERE DE MOTIVE

**privind mandatarea reprezentantului A.G.A., d-na Karacsony Erdei Etel**

# să aprobe documentele referitoare la subiectele de pe ordinea de zi

# a şedinţei ordinare a Adunării Generale a Acţionarilor din data de 14 martie 2016

Consiliul de Administraţie al S.C. COMPANIA AQUASERV S.A., prin Convocatorul nr.201.983/VIII/C/4 din 11.02.2016, a convocat şedinţa **ordinară** a Adunării Generale a Acţionarilor pe data de **14 martie 2016**, **ora 12.00,** cu convocare pentru a doua oara în data de **23 martie 2016**, de la aceeaşi oră. Urmează ca, acţionarul Municipiului Tg-Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

**Ordinea de zi a şedinţei ordinare,** conform convocatorului este următoarea:

1. Alegerea/Numirea administratorilor SC Compania Aquaserv SA Tg. Mureş, în conformitate cu prevederile OUG nr.109/2011, din lista de persoane propusă de către ADI Aqua Invest Mureş, corelativ cu revocarea administratorilor actuali
2. Aprobarea Planului de administrare pentru perioada 2016-2020
3. Aprobarea proiectului Contractului de mandat, inclusiv a indemnizaţiei administratorilor

***Referitor la punctul a, de pe ordinea de zi*, *precizăm*:**

Prin Hotărârea AGA nr. 19 din 02 aprilie 2012, şi Hotărârea CA nr. 14 din 08 aprilie 2015, s-a aprobat numirea administratorilor SC Compania Aquaserv SA Tg. Mureş, în condiţiile OUG nr. 109/2011, privind guvernanţa corporativă a întreprinderilor publice, mandatul acestora fiind valabil pînă în data de **02 aprilie 2016.**

Având în vedere prevederile art. 29 din OUG nr.109/2011:

„ *(5)* ***Este obligatorie efectuarea selecţiei candidaţilor de către un expert independent, persoană fizică sau juridică specializată în recrutarea resurselor umane, în cazul întreprinderilor publice care îndeplinesc următoarele condiţii cumulative****:*

*a)au înregistrat o cifră de afaceri în ultimul exerciţiu financiar superioară echivalentului în lei a sumei de 7.300.000 euro;*

*b)au cel puţin 50 de angajaţi. „*

Cum subscrisa, îndeplineşte aceste cerinţe, este obligatorie efectuarea selecţiei candidaţilor pentru funcţia de administrator, de către un expert independent, specializat în recrutarea resurselor umane.

Astfel, prin **Hotărârea AGA nr. 1 din 06 ian. 2016**, s-a aprobat împuternicirea directorului general al operatorului regional în vederea, derulării demersurile de contractare a unui expert independent, persoană juridică specializată în recrutarea resurselor umane, în vederea selecției membrilor consiliului de administrație al SC Compania Aquaserv SA Tg. Mureș, potrivit OUG nr.109/2011, privind guvernanţa corporativă a întreprinderilor publice.

În data de 12.01.2016, a fost angajat ca expert independent SC HR Systems SRL-Sibiu, care, în data de 15 ian. 2016, a publicat anunţurile pentru posturile de administratori, în ziarele Bursa şi Curierul Naţional.

În urma evaluării dosarelor candidaţilor, sub nr. 201.032/26.01.2016, s-a înregistrat de către SC HR Systems SRL-Sibiu, Raportul final al procedurii de selecţie, împreună cu lista de persoane (anexa 1) din rândul cărora urmează ca AGA operatorului regional să numească membrii în Consiliul de administraţie.

În temeiul art. 13 din Actul consitutiv al subscrisei, prin adresa nr. 201.056/VIII/C/26.01.2016, înregistrată la asociaţie sub nr. 22/26.01.2016, s-a înaintat spre avizare către adunarea generală a ADI Aqua Invest Mureş, lista de persoane, urmarea căreia s-a remis de către ADI Aqua Invest Mureş, Convocatorul nr. 25/26.01.2016, pentru data de 16 februarie a.c., având pe ordinea de zi primul punct, “*proiectul de hotărâre privind aprobarea listei cu persoanele din rândul cărora Adunarea Generală a SC Compania Aquaserv SA, numeşte membrii Consiliului de administraţie al operatorului.”*

Ţinând cont de prevederile art.111 din Legea nr.31/1990, republicată, potrivit cărora:

“*(2) În afară de dezbaterea altor probleme înscrise la ordinea de zi, adunarea generală este obligată:*

*b) să aleagă şi să revoce membrii consiliului de administraţie, respectiv ai consiliului de supraveghere, şi cenzorii;”*

fiind respectate şi parcurse etapele prevăzute de Legea nr.31/1990, OUG nr.109/2011 şi Actul constitutiv al societăţii, propunem mandatarea reprezentantului AGA al Municipiului Tg- Mureş, să aprobe alegerea/Numirea administratorilor SC Compania Aquaserv SA Tg. Mureş, în conformitate cu prevederile OUG nr.109/2011, din lista de persoane propusă de către ADI Aqua Invest Mureş, corelativ cu revocarea administratorilor actuali.

***Referitor la punctul b, de pe ordinea de zi*, *precizăm*:**

La art. 30 din OUG nr.109/2011, se prevăd următoarele:

*“(1) În termen de 90 de zile de la data numirii sale, consiliul de administraţie/supraveghere elaborează şi prezintă adunării generale a acţionarilor, spre aprobare, planul de administrare, care include strategia de administrare pe durata mandatului pentru atingerea obiectivelor şi criteriilor de performanţă stabilite* ***în contractele de mandat****.”*

Drept urmare, anexat se prezintă proiectul *Planului de administrare pentru anii 2016-2020, elaborat de către candidaţii la funcţia de administrator al SC Compania Aquaserv SA –febr. 2016 -*anexa 2, sens, în care propunem mandatarea reprezentantului AGA al Municipiului Tg- Mureş, în vederea aprobării acestuia.

***Referitor la punctul c, de pe ordinea de zi*, *precizăm*:**

La art. 144^1 din Legea nr.31/1990, se prevăd:

*“(1) Membrii consiliului de administraţie îşi vor exercita mandatul cu prudenţa şi diligenţa unui bun administrator.*

*(2) Administratorul nu încalcă obligaţia prevăzută la alin. (1), dacă în momentul luării unei decizii de afaceri el este în mod rezonabil îndreptăţit să considere că acţionează în interesul societăţii şi pe baza unor informaţii adecvate.*

*(3) Decizie de afaceri, în sensul prezentei legi, este orice decizie de a lua sau de a nu lua anumite măsuri cu privire la administrarea societăţii.*

*(4) Membrii consiliului de administraţie îşi vor exercita mandatul cu loialitate, în interesul societăţii.*

*(5) Membrii consiliului de administraţie nu vor divulga informaţiile confidenţiale şi secretele comerciale ale societăţii, la care au acces în calitatea lor de administratori. Această obligaţie le revine şi după încetarea mandatului de administrator.*

*(6) Conţinutul şi durata obligaţiilor prevăzute la alin. (5) sunt stipulate în* ***contractul de administraţie.”***

În aceeaşi ordine de idei, precizăm că potrivit art.37 din OUG nr.109/2011,

*“ (1) Remuneraţia membrilor consiliului de administraţie sau, după caz, a membrilor consiliului de supraveghere este stabilită de adunarea generală a acţionarilor în structura şi limitele prevăzute la alin. (3) şi (4).*

*(2) Remuneraţia membrilor consiliului de administraţie sau, după caz, a membrilor consiliului de supraveghere este formată dintr-o indemnizaţie fixă lunară şi o componentă variabilă constând într-o cotă de participare la profitul net al societăţii, o schemă de pensii sau o altă formă de remunerare pe baza indicatorilor de performanţă.*

*(3) Indemnizaţia fixă lunară a* ***membrilor neexecutivi nu poate depăşi media pe ultimele 12 luni a câştigului salarial mediu brut lunar din ramura în care îşi desfăşoară activitatea societatea, comunicat de Institutul Naţional de Statistică anterior numirii.”***

Potrivit Buletinului statistic lunar ISSN:2065-5975, anexat*,* media pe ultimele 12 luni a câştigului salarial mediu brut lunar din ramura de activitate a subscrisei este de 2.194 lei.

Prin Hotărârea AGA nr. 2 din 10 februarie a.c. s-a aprobat Bugetul de venituri şi cheltuieli pe anul 2016 al companiei, unde s-a prevăzut suma de 1.500 de lei, cu titlu de indemnizaţie fixă lunară pentru administratori.

Faţă de cele de mai sus, depunem anexat *proiectul Contractului de administraţie/mandat, inclusiv Obiectivele, criteriile şi indicatorii de performanţă,*-anexa 3,sens în care, propunem mandatarea reprezentantului AGA al Municipiului Tg- Mureş, să voteze aprobarea celor mai sus prezentate.

Prin urmare, propunem mandatarea reprezentantului AGA al Municipiului Tg- Mureş, dna. Karacsony Erdei Etel, să voteze materialele prezentate în anexa prezentei, la şedinţa Adunării Generale a Acţionarilor a S.C. COMPANIA AQUASERV S.A., din data de 14.03.2016, ora 12:00, iar in cazul in care la data stabilită, nu vor fi îndeplinite condiţiile legale pentru ţinerea şedinţei adunării generale ordinare a acţionarilor, propunem mandatarea acestuia pentru data de 23 martie 2016, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

**Director SC Compania Aquaserv SA**

**Direcţia Administratia domeniului public Director General,**

**ing. Moldovan Florian ing. Horobeţ Sergiu**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

jrs. Peti Andrei ing. Maior Sergiu Claudiu

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

\_\_\_\_\_\_\_\_\_\_\_\_\_\_\_\_\_\_\_\_ ec. Loghin Lucian Mircea

3. Comisia pentru servicii publice şi comerţ.

Preşedinte Secretar

ec. Bakos Levente ing. Moldovan Octavian Dan

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

Moldovan Călin prof. Someşan Cristina Ligia

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

\_\_\_\_\_\_\_\_\_\_\_\_\_\_\_\_\_\_\_ av. Karácsony Erdei Etel

R O M Â N I A

JUDEŢUL MUREŞ Proiect,  
CONSILIUL LOCAL MUNICIPAL TÎRGU MUREŞ

**H O T Ă R Â R E A nr. \_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2016**

**privind mandatarea reprezentantului A.G.A., dna. Karacsony Erdei Etel**

# să aprobe documentele referitoare la subiectele de pe ordinea de zi

# a şedinţei ordinare a Adunării Generale a Acţionarilor din data de 14.03.2016

*Consiliul local municipal Tîrgu Mureş, întrunit în şedinţă ordinară de lucru,*

Văzând Expunerea de motive nr. ....................................................................... privind mandatarea reprezentantului A.G.A., d-na Karacsony Erdei Etel să aprobe documentele referitoare la subiectele de pe ordinea de zi a şedinţei Adunării Generale a Acţionarilor din data de 14.03.2016, prezentată de Administraţia domeniului public precum şi avizul favorabil al comisiilor de specialitate,

În temeiul art. 36 alin. (1) (2), art. 45 alin. (1) şi art. 115 alin. (1) lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1. (1)** Se mandatează reprezentantul A.G.A. al Municipiului Tîrgu Mureş, d-na Karacsony Erdei Etel, pentru aprobarea documentelor referitoare la punctele de pe ordinea de zi a şedinţei Adunării Generale a Acţionarilor a S.C. COMPANIA AQUASERV S.A. din data de 14 martie 2016, înscris în conformitate cu convocatorul nr. 201.983/VIII/C/4 din 11.02.2016, care face parte integrantă din prezenta hotărâre.

**(2)** În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 23.03.2016, de la aceeaşi oră, mandatul acestuia urmând să rămână neschimbat, conform prevederilor de la alin. (1).

**Art. 2.** Cu aducerea la îndeplinire a prezentei hotârări se însărcinează reprezentantul A.G.A. al Municipiului Tîrgu Mureş în S.C. COMPANIA AQUASERV S.A., d-na Karacsony Erdei Etel

**Viză de legalitate**

**Secretarul Municipiului Tîrgu Mureş**

# jrs. Andrei Mureşan